|  |  |
| --- | --- |
|  |  |
| Marko NeppiCitynet OÜinfo@citynet.ee | 04.04.2025Meie 09.04.2025 nr 7.1-2/25/1554-9 |

|  |  |
| --- | --- |
| **Sideprojekti kooskõlastamine riigitee nr 19101 maaüksuse piires ja tee kaitsevööndis** |  |

Esitasite Transpordiametile kooskõlastamiseks Citynet OÜ poolt koostatud põhiprojekti töö nr SK-1 „Audru alevik, Pärnu linn, Pärnu maakond. Nooruse tee side“ (edaspidi *projekt*).

Kooskõlastamiseks esitatud *projektis* on lahendatud Pärnu linnas Audru alevikus Nooruse tee siderajatiste (edaspidi *tehnovõrk*) rajamine osaliselt omandiõiguseta maaüksusele 19101 Audru-Tõstamaa-Nurmsi tee T1 (katastritunnus 62401:001:1080) ning riigitee maaüksuse piires ja tee kaitsevööndis:

***Tehnovõrgu* kulgemine maaüksuse 19101 Audru-Tõstamaa-Nurmsi tee (katastritunnus 15904:003:0398) piires riigitee nr 19101 Audru-Tõstamaa-Nurmsi tee km 0,236 avatud kaevemeetodil, kaitsetorus (multitoru). *Tehnovõrgu* kulgemine tee kaitsevööndis km 0,236-0,270 (sidekapp, multitoru).**

Võttes aluseks ehitusseadustiku (edaspidi *EhS*) § 99 lg 3, **kooskõlastame** Citynet OÜ poolt koostatud põhiprojekti töö nr SK-1 *„Audru alevik, Pärnu linn, Pärnu maakond. Nooruse tee side“.* Juhime tähelepanu, et kooskõlastuse objektiks on ainult *projektis* sisalduvad siderajatised ja muudele *projekti* asendiplaanil toodud ehitistele see ei laiene.

*Projekti* realiseerimisel ja *tehnovõrgu* ehitamisel tuleb arvestada järgneva informatsiooni ja nõuetega:

1. Riigitee nr **19101 Audru-Tõstamaa-Nurmsi teelõik** km 0,000-8,840 oli taastusremondi objekt 2023. aastal. Tuleb arvestada, et riigitee katendile ja kõikidele väljaehitatud rajatistele ning tehnovõrkudele kehtib ehitaja poolne garantii 5 aastat alates tööde vastuvõtmise kuupäevast 2023. aastalning riigitee konstruktsioonide ja rajatiste kahjustamine peab olema välistatud.
2. Tehnovõrgu omanik peab esitama Transpordiametile garantiikirja kehtivusajaga 5 aastat, milles kirja väljastaja tagab ehitustööde tõttu teele ja riigitee maale tekkinud võimalike kahjustuste likvideerimise oma kuludega.
3. Tehnovõrgu omanikul tuleb sõlmida Transpordiametiga leping riigitee maaüksusele kasutusõiguse saamiseks. Kasutusõiguse ala kohta luua ruumikuju Maakatastri piiratud asjaõiguste infosüsteemi (PARI) kaudu aadressil https://pari.kataster.ee ning esitada taotluses ruumikuju tunnus PARI ID number koos aktiivse jagamislingiga. Taotlus tuleb esitada Transpordiametile aadressil (maantee@transpordiamet.ee). Lepingu taotluse vorm asub [www.transpordiamet.ee](http://www.transpordiamet.ee/) – Teehoid ja liikluskorraldus – Tee-ehituse juhendid – Riigimaade kasutus – tehnovõrgud – ***Riigivara kasutamiseks andmise ja isikliku kasutusõiguse seadmise taotlus (tehnovõrgud ja rajatised)****.* Sõlmitud leping on aluseks liiklusvälise tegevuse loa väljastamiseks.
4. Juhime tähelepanu, et Maa- ja Ruumiameti X-GIS kaardirakenduse kohaselt on maaüksuse 19101 Audru-Tõstamaa-Nurmsi tee T1 (62401:001:1080) osas tegemist sihtotstarbeta maaga, mille omandiõiguse ulatus on väljaselgitamisel. Palume antud maaüksuse osas esitada Maa- ja Ruumiametile taotlus maakasutusõiguse (IKÕ) seadmiseks.
5. Enne riigitee maaüksusel ehitustööde alustamist tuleb huvitatud isikul:
	1. koostada liikluskorralduse projekt vastavalt [liiklusseaduse](https://www.riigiteataja.ee/akt/122062018010?leiaKehtiv) § 7¹ lõike 4 alusel kehtestatud Majandus- ja taristuministri 13.07.2018 määrusele nr 43 *Nõuded ajutisele liikluskorraldusele* ningkooskõlastada see Transpordiametiga e-posti aadressil maantee@transpordiamet.ee.
	2. saada Transpordiametilt [liiklusseaduse](https://www.riigiteataja.ee/akt/122062018010?leiaKehtiv) § 7² lg 3 kohane liiklusvälise tegevuse luba. Taotluse vorm on leitav <https://www.transpordiamet.ee/taotlused-blanketid#tood-ja-piirangud-ma>. Vastav taotlus palume saata e-posti aadressil maantee@transpordiamet.ee. Taotlusele lisada kooskõlastuskiri ja ehitusaegse liikluskorralduse projekt.
6. Riigitee ja selle rajatiste kahjustamine on keelatud, ehitustehnikaga manööverdamine riigiteel ja riigitee mulde nõlvadel ei ole lubatud. Materjalide veod korraldada olemasolevate juurdepääsuteede kaudu.
7. Tööpäeva lõppedes ei ole lubatud jätta riigitee maaüksusele ega tee lähialale lahtiseid kaevikuid. Materjalide ladustamine sõiduteele või selle vahetusse lähedusse on keelatud.
8. Riigitee maa tuleb peale tööde lõppu korrastada. Haljastus taastada kasvupinnase ja murukülviga vastavalt „Teetööde tehniliste kirjelduste“ peatükk nr 9 „Maastikukujundustööd“ kvaliteedinõuetele.
9. *Tehnovõrkude* ehitustööde aeg tuleb kavandada nii, et riigitee teemaa korrastamise nõuetekohase taastamise tööd oleksid teostatavad võimalikult lühikese aja jooksul. Kui ilmastikuolud ei võimalda riigitee teemaa taastamist, tuleb projektikohaste tehnovõrkude ehitustööd riigitee piirides peatada. **Katted peavad olema taastatud ja teemaa korrastatud enne tehnovõrgule kasutusloa andmist.**
10. *Projekti* realiseerimisel tuleb vältida pinnase (muda, kruus jms) kandumist riigiteele. Vajadusel näha ette vastavaid leevendavaid meetmeid, näiteks sõidukite puhastamine enne riigiteele sõitmist.
11. Ehitatav *tehnovõrk* peab vastama *EhS* tulenevatele normidele ning ei tohi ehituse ajal ega kasutusele võtu järgselt seada takistusi liiklusele, tee ja teerajatiste teehoiule (korrashoiule) või sademe- ja pinnasevete ärajuhtimisele riigitee transpordimaalt ja kaitsevööndist.
12. Tööde lõpetamisel tuleb Transpordiametile esitada digitaalsed teostusjoonised 3D kujul .pdf ja .dwg (.dgn) formaadis.
13. **Kooskõlastatud *projekti* muutmisel riigitee piirides ja/või kaitsevööndis tuleb projektlahendus Transpordiametiga uuesti kooskõlastada.**

Järelevalvet esitatud nõuete täitmise üle riigitee kaitsevööndi ulatuses teostab Transpordiamet *EhS* kehtestatud korras.

Kooskõlastus kehtib 2 aastat väljaandmise kuupäevast.

Lugupidamisega

(allkirjastatud digitaalselt)

Tiit Harjak

juhataja

planeerimise osakonna tehnovõrkude üksus

Lisad: Projekt ja IKÕ plaanid „Nooruse\_tee\_side.asice“.

Elliko Kõiv

57848581, Elliko.Koiv@transpordiamet.ee